paragraph_text: Zlatna kolajna za hrabrost nosila se na neobično složenoj vrpci koja je visjela iz drugog zapučka odozgo. Nositelji Zlatne kolajne za hrabtost imali su pravo na naslov "Vitez". Zlatnu kolajnu poglavnika Ante Pavelića za hrabrost dobilo je tijekom rata samo sedam osoba, od toga šest posmrtno. Samo je oružni vodnik Marijan Banovac doživio dodjelu kolajne. Ostali koji su dobili su ustaški satnik Mijo Babić, ustaški pukovnik Jure Francetić, pješački bojnik Juraj Bobinac, ustaški bojnik Krunoslav Devčić, zrakoplovni natporučnik Cvitan Galić i general Eduard pl. Bunić Bona. Dvije zlatne kolajne podijeljene su zastavama hrvatskih postrojbi: Bojne branitelja Kladnja i 369. Pojačane hrvatske pješačke pukovnije.